,,Drepturile copilului ilustrate în culoare, grafică și fotografie”

 La Casa Meșteșugarilor din Satu Mare a fost organizată miercuri, 20 noiembrie, expoziția intitulată: ,,Drepturile copilului ilustrate în culoare, grafică și fotografie”. Această expoziție, organizată în cadrul „Săptămânii Porților Deschise”, organizată de DGASPC a județului Satu Mare, în perioada 18 – 22 noiembrie, a fost dedicată împlinirii a 30 de ani de la adoptarea Convenției cu privire la Drepturilor Copilului, adoptată de Adunarea Națiunilor Unite.

 Lucrările sugestive prezentate în cadrul expoziției au fost realizate de copiii din sistemul de protecție socială sătmărean în colaborare cu parteneri ai școlilor din județul Satu Mare. Mariana Dragoș – directorul general al DGASPC a adresat copiilor felicitări pentru lucrările realizate, iar apoi le-a vorbit acestora despre semnificația drepturilor copilului. Au urmat momente emoționante în care reprezentanții copiilor din sistemul de protecție socială și partenerii și-au prezentat lucrările cele mai reprezentative, în care au fost surprinse în diferite ipostaze drepturile copilului. Menționăm faptul că această expoziție a fost reamenajată în holul Filarmonicii de stat DINU LIPATTI din Satu Mare, iar cinci dintre cele mai reușite lucrări vor fi premiate în cadrul Festivității de premiere organizată în ziua de vineri 22 noiembrie, de la ora 13.00, în sala Filarmonicii, care se va derula în cadrul programului intitulat: „Drepturile Copilului ne unesc pe toți”.

Biroul de presă al DGASPC a județului Satu Mare